ואן דיירקשן

2010–2011: אקס פקטור

בשנת 2010, נייל הורן, זאין מאליק, ליאם פיין, הארי סטיילס ולואי טומלינסון נבחנו בנפרד לעונה השביעית של ריאליטי השירה אקס פקטור בריטניה. הם נכשלו בכוונתם להתקבל לקבוצת הבנים בשלב בתי השופטים, אך ביולי של אותה שנה הם חוברו לקבוצה בת חמישה בנים במתחם הארנה של וומבלי, בלונדון, אנגליה, ובכך הצטרפו לקטגוריית ה"קבוצות". חבר הלהקה, הארי סטיילס, בחר את שם הלהקה.
ואן דיירקשן סיימו את התוכנית במקום השלישי. מיד לאחר גמר התוכנית, השיר שהיה אמור לשמש אותם אם היו זוכים, הנקרא "up all night" דלף לאינטרנט. זמן קצר לאחר מכן, אישרו את חתימתם על חוזה בעל 2 מיליון ליט"ש ב'Syco Records'. הקלטת אלבום הבכורה שלהם החל בינואר 2011. בפברואר 2011, השתתפו הלהקה בסיבוב הופעות של אקס פקטור במהלך הסיבוב, זכו הלהקה להופיע מול כ-500,000 אנשים. לאחר הסיבוב, המשיכו לעבוד על אלבומם. הקלטת האלבום נערכה בסטוקהולם, לונדון, ולוס אנג'לס, ובמהלך האלבום עבדו הלהקה עם המפיקים קארל פולק, סוון קוטצ'ה, סטיב מאק, רמי יעקוב, ועוד.

2011–2012: Up All Night

סינגל הבכורה של הלהקה, "What Makes You Beautiful", יצא בספטמבר 2011, ונחל הצלחה רבה. השיר הגיע למקום הראשון במצעד הסינגלים הבריטי, והפך לשיר בעל הכי הרבה הזמנות מוקדמות בחברת Sony Music Entertainment בהיסטוריה. אחריו, יצאו הסינגלים "Gotta Be You" ו-"One Thing" אשר נחלו גם הם הצלחה רבה, כאשר הגיעו לעשרת המובילים במצעד הסינגלים הבריטי. בנובמבר 2011, חתמה הלהקה על חוזה הקלטות עם קולומביה רקורדס בארצות הברית. סטיב ברנט, יושב הראש של חברת קולומביה רקורדס, אמר כי הרעיון לצירופם לחברה היה מהיר מאוד ללא שום ספקות. יצא בארצות הברית בפברואר 2012, ושם השיר הגיע למקום ה-28 במצעד 100 המובילים של בילבורד, ובכך הפך לשיר הכי מוביל מבריטניה מאז 1998. השיר מכר מעל 4 מיליון עותקים בארצות הברית. בהגיעם לארצות הברית בפברואר 2012, הלהקה יצאה למסע קידום ברדיו, והחלה לבצע הופעות חימום לראשונה בסיבוב ההופעות של הלהקה ביג טיים ראש. הם הופיעו בטלוויזיה האמריקאית לראשונה בתוכנית ה-"Today Show" במרכז רוקפלר, אשר הכיל כ-15,000 מעריצים. אלבום הבכורה של ואן דיירקשן, "Up All Night" יצא בבריטניה בנובמבר 2011, ויצא לכל רחבי העולם בתחילת 2012. האלבום הפך לאלבום הבריטי אשר נמכר הכי מהר ב-2011, ובנוסף הגיע למקומות הראשונים במצעדים ב-16 מדינות.

לואי טומלינסון

לואי ויליאם טומלינסון (באנגלית: Louis William Tomlinson) נולד ב-24 בדצמבר 1991 לג'ואנה פולסטון וטרוי אוסטין, בדונקאסטר, דרום יורקשייר, הממלכה המאוחדת. טומלינסון הוא החבר המבוגר ביותר בלהקה. אביו עזב אותו ואת אימו כשהיה צעיר והוא קיבל את שם משפחתו של אביו החורג, מארק טומלינסון. לטומלינסון יש שישה אחים צעירים. הוא למד בבית הספר הול קרוס. הוא אוהב לעסוק במשחק, ובילדותו שיחק בתפקידים ראשיים רבים בהצגות בבית ספרו. טומלינסון ציין שרובי ויליאמס הוא המשפיע עליו ביותר מבחינה מוזיקלית.
טומלינסון הוציא שיר סולו בתאריך 10 בדצמבר 2016 שנקרא "Just hold on" בשיתוף פעולה עם Steve Aoki, שיר זה הוא הקדיש לאמו, ג'ואהנה, שנפטרה מסרטן.
בינואר 2016 נולד בנו פרדי ריין טומלינסון.
ב-21 ביולי 2017 הוציא טומלינסון שיר סולו שני, "Back to you", בשיתוף פעולה עם ביבי רקסה, וב־17 באוקטובר 2017 הוציא שיר סולו בשם "Just Like You". ב-1 בדצמבר 2017, הוציא סינגל נוסף בשם "Miss you". ב-7 במרץ 2019, הוציא סינגל בשם "Two of us" על אימו שנפטרה. ב5 בספטמבר 2019 הוציא סינגל בשם “kill my mind”.
ב-2018 נבחר להיות חלק מצוות השופטים ב"אקס פקטור" של בריטניה, לצד סיימון קאוול, רובי ויליאמס ואיידה פילד.

נייל הורן

נייל ג'יימס הורן (באנגלית: Niall James Horan) נולד ב-13 בספטמבר 1993 למאורה גלאגר ובובי הורן במולינגר, מחוז וסטמית', אירלנד. הורן למד בתיכון Coláiste Mhuire. הוריו התגרשו כשהיה בן חמש. הוא ואחיו חיו עם אמו ועם אביו לסירוגין במשך כמה שנים עד שהחליטו בסופו של דבר לגור עם אביהם. הורן שר במקהלת בית הספר, וניגן על גיטרה מילדותו.
נייל הורן הוציא שיר סולו ראשון בתאריך 29 בספטמבר 2016 שנקרא "This Town." בתאריך 15 במאי 2017 הוציא "slow hands" שזכה בתואר "השיר הטוב ביותר" בנבחרי ה-VMA. בתאריך 22 בספטמבר הוציא את הקליפ לשיר "Too Much To Ask" שזכה אחרי פחות מיום ליותר מ-2.8 מיליון צפיות. אלבום הבכורה שלו יצא ב-20 באוקטובר 2017.

ליאם פיין

ליאם ג'יימס פּיין (באנגלית: Liam James Payne) נולד ב-29 באוגוסט 1993 לקארן וג'ף פיין בוולברהמפטון, מערב המידלנדס, הממלכה המאוחדת.
כילד, סבל פיין מהצקות בבית הספר ולכן לקח שיעורי אגרוף בגיל 12. הוא התחרה בריצה בצורה מקצועית וגם שיחק כדורסל. הוא היה סטודנט למוזיקה ולטכנולוגיה בוולברהמפטון קולג'. בשנת 2008, כשהיה בן 15, נבחן לתוכנית הכשרונות "אקס פקטור", אך סיימון קוואל חשב שהוא עדיין לא מוכן וביקש ממנו שיחזור בעוד כמה שנים. הוא נבחן שנית ב-2010, אך לא צלח את מחנה האימונים וצורף לוואן דיירקשן. בתאריך 22 במרץ 2017 נולד לליאם פיין ולשריל קול, בת זוגו, ילד, העונה לשם "בר" (bear).
ב-1 ביוני 2017 הוציא ליאם פיין שיר סולו ראשון בשם "Strip that down" בשיתוף עם הראפר קוויבו (Quavo). שירו השני, "get low", בשיתוף פעולה עם זד, יצא ב-6 ביולי 2017. את שירו השלישי "Bedroom floor" הוציא ב-20 באוקטובר 2017. ב-26 בינואר 2018 יצא שירו הרביעי FOR YOU ביחד עם ריטה אורה. ב-20 באפריל 2018 יצא שירו FAMILIAR בשיתוף עם J BALVIN. ביולי 2018 הכריז כי הוא ושריל קול נפרדו וחולקים משמורת משותפת על בנם.

הארי סטיילס

הארי אדוארד סטיילס (באנגלית: Harry Edward Styles) נולד ב-1 בפברואר 1994 לאן קוקס ודס סטיילס בהולמס צ'אפל, צ'שייר, הממלכה המאוחדת. סטיילס הוא החבר הצעיר ביותר בלהקה. הוא למד במקיף הולמס צ'אפל. כאשר היה בן 7 הוריו התגרשו ואמו התחתנה שוב מאוחר יותר. בעקבות הגירושים, הארי, אחותו ואמו עברו לאזור כפרי בצ'שייר ובגיל 12 חזר הארי להולמס צ'אפל. לפני שהגיע לאקס פקטור, סטיילס היה סולן להקת "White Eskimo". כילד, אהב סטיילס מאוד לשיר, וציין כי אלביס פרסלי, הביטלס, פוסטר דה פיפל, קולדפליי, קינגס אוף ליאון וכריס מרטין השפיעו עליו מבחינה מוזיקלית. ב-2014 פורסם כי הארי מתחיל להתקרב ליהדות, לומד עברית, עורך תפילות שבת, צם ביום כיפור ומשתדל לאכול כשר. ב-7 באפריל 2017 הארי הוציא לאור שיר סולו שנקרא "Sigh of the times" וכחודש לאחר מכן, פרסם אלבום סולו ראשון.